
1957-ben, Kodály Zoltán 75. születésnapja, egy Esemény volt; a Muzsika című folyóiratnak egy teljes száma[footnoteRef:1] a zeneszerzővel foglalkozott, az Eötvös Lóránd Tudományegyetemen való köszöntését bemutatta a híradó (ebben az évben kezdte meg működését a Magyar Televízió), s a Zeneakadémián hangversenyt rendeztek az alkalomból[footnoteRef:2]. „Nagy zeneköltőnknek még sok-sok alkotásban gazdag esztendőt kíván(t) az egész magyar nép[footnoteRef:3]”. [1:  1958.01.01]  [2:  Aczél György-1957-től művelődésügyi miniszter-, nemtetszését fejezte ki, hogy túl-ünnepeték Kodályt a 75. születésnapján. http://tiszataj.bibl.u-szeged.hu/16035/1/tiszataj_1995_010_089-096.pdf]  [3:  https://filmhiradokonline.hu/watch.php?id=13710] 

A Muzsika című folyóiratban található „Egy óra a 75 éves Kodály Zoltánnal” című cikk, szól egy megbecsült ember egyszerűségéről és szerénységéről, pillanatnyi munkálkodásáról, a zenei nevelésről való gondolatairól s felesége iránti szeretetről. 
Kodály állandóan tanított; a cikk elmeséli, amint a Galyatetőn sétálva, arra járó gyerekek autógrammot kértek tőle. Köztudott volt, hogy bármerre járt, ha megállították gyerekek s szolmizáltak neki, akkor aláírást kaptak cserébe. Vámos Miklós, a következőképen meséli el saját élményét: „Kodályt meg kellett állítani bátor köszönéssel, lehetőség szerint csengő hangon, s kérni, hogy adjon aláírást. Tegeztük Kodályt. Ő is tegezett. Előhúzta a noteszát, öt vonalat firkantott sebtiben, s odapöttyentett féltucatnyi hangjegyet: Na?- várta a Kodály-módszer[footnoteRef:4] gyakorlati megvalósulását… Mutatnunk is kellett a kézjeleket. Jó megfejtés esetén kaptunk aláírást, a lendületes betűk, majd kiszakították a papírt… Én átlagosan heti háromszor kértem Kodálytól aláírást… (tíz Kodályért adtak egy Puskást…).” [footnoteRef:5]  [4:  Kodály, a „Kodály-módszer” elnevezést ellenezte, ő maga, „magyar-módszernek” hívta.  ]  [5:  Vámos Miklós: Az isten szerelmére. Athenaeum Kiadó, 2019. 14. oldal. ] 

Amit a zenei neveléssel kapcsolatban vallott az az, hogy nem létezik botfülű gyerek, hogy a gyerekek nevelését már az anyaméhben el kell kezdeni[footnoteRef:6], s hogy a néphagyományra és a szolmizációra kell mindennek épülnie. A cikk születésekor egy általános iskolai énekeskönyvön dolgozott, hiszen mint mondta, minek írjon még öt Psalmust, ha süket fülekre talál.  „Szimfóniaszerző ifjú kollegáimnak azt ajánlom, nézzenek be néha az óvodába is. Ott dől el, lesz-e húsz év múlva, ki műveiket megérti”[footnoteRef:7]. Arról, hogy Kodály hogyan támogatta a tehetségeseket s miként volt Ember (a pozícióját segítésre használva), Vásáry Tamás mesél: „A Zeneakadémián, Kodály növendék voltam… Kodályhoz emberileg akkor kerültem közel, hogy a szüleimet kitelepítették. Ő intézte többek közt, hogy én itt maradhassak. Másnap átmentem hozzá, s a kezembe nyomott egy nagyobb összeget, és azt mondta, ezt az induláshoz, és mostantól írjon naplót, mert érdekes lesz az élete… Aztán eljött a diplomakoncertem ideje, de nem volt megfelelő zongorám a felkészülésre. Elmondtam Kodálynak, hogy ez a problémám… Azt mondta, nézzek ki egyet. Találtam egy jó állapotban lévő Steinway zongorát, ami 22 000 Forintba került… borzasztó nagy összeg volt… lett egy zongorám…az aláírás a csekken: Kodály Zoltán”. [footnoteRef:8]  [6:  https://www.youtube.com/watch?v=uH9iDYZGCfA]  [7:  Muzsika, 1958.01.01 Gách Marianne: Egy óra a 75 éves Kodály Zoltánnal.]  [8:  BBZI terem- faliújság] 

Kodályt, kortársai közül többen ridegnek, cinikusnak s szófukarnak tartották (zárójelben megjegyezném, hogy az 50’-es években a falnak is füle volt s a szófukarság nagy előny lehetett), de a tettei minősítik az embert; Vásáry Tamás segítése, 1956-os ténykedésért halálraítélt fiatal melletti kiállása (Mécs Imre), felesége melletti maximális kitartás (ha 1944-ben Emmát származása miatt gettóba kényszerítették volna, Kodály vele tartott volna).[footnoteRef:9]   [9:  http://tiszataj.bibl.u-szeged.hu/16035/1/tiszataj_1995_010_089-096.pdf] 

1957-ben, Kodály, a 94 éves Sándor Emma házastársa volt. Emma- ahogy a szóban forgó Muzsika-cikk beszámol róla-, Kodály születésnapjaira időnként legépelt verseskötet készített, s a 75.-re készült el a negyedik kötet. A kötetek elején mindig a következő sorok álltak: „Nem magamnak, Neked írtam. Nem magamnak, Neked éltem.” Hogy mennyire összeforrott az életük, az az apróság is mutatja, hogy amikor a következő évben megírta Kodály, Emma gyászjelentését, átment a hálószobába, hogy halott feleségének megmutassa azt. 1975-ben, a Zeneműkiadó Kodálynak azzal kedveskedett, hogy felesége zongoravariációit kiadta. 
Végül hadd zárjam a sorokat két Kodály-mondással: Jót vagy rosszat, csak írjanak az emberről… Mennél rövidebb, annál jobb.[footnoteRef:10]  [10:  Ue.] 

